बंशीधर नगर(गढ़वा): स्थानीय विधायक भानु प्रताप शाही ने वर्षो से बन्द पड़े महदेइया जेल का जीर्णोद्धार व शेष कार्य को पूरा कराने के लिए पुनः सोमवार को विधिवत पूजा अर्चना कर व नारियल फोड़कर शिलान्यास किया।उक्त कार्य की लागत 12करोड़ रुपये है। शिलान्यास समारोह को सम्बोधित करते हुए शाही ने उपस्थित सभी लोगो को नवरात्र व दशहरा की शुभकामनाएं देते हुए कहा की सकारात्मक सोच के साथ विकास के लिए आगे बढे।जनता का विश्वास के सिवा मेरे पास कुछ भी नही है।उन्होंने कहा कि भवनाथपुर विधानसभा क्षेत्र का सर्वांगीण विकास मेरा सपना है।उन्होंने कहा कि वर्ष 2006 में उन्होंने जेल का शिलान्यास किया था लेकिन चुनाव हारने के बाद जब इस क्षेत्र के विकास की कुर्सी आप सबो ने राजा को सौप दिया तो आई टी आई,जेल,वृद्धाश्रम को चालू कराने के बजाय उन्होंने जांच के नाम पर कार्यो पर रोक लगा दिया।पांच वर्षों तक जनता उनके नकारात्मक भूमिका को देखकर पुनः 2014 में हमे इस क्षेत्र का विधायक बनाया।उन्होंने कहा कि पूर्व के जनप्रतिनिधि ने क्षेत्र की जनता के साथ धोखा किया ।क्षेत्र को बर्बाद करने का काम किया।उन्होंने कहा कि विधायक बनने के बाद हमने वृद्धाश्रम का उदघाटन किया।12 करोड़ की लागत से जेल का काम शुरू कराया तथा आई टी आई का मामला शीतकालीन सत्र के दौरान विधानसभा में उठाकर चालू कराने का प्रयास करूंगा।उन्होंने कहा कि जेल का कार्य पूरा हो जाने के बाद सिविल कोर्ट बनने का मार्ग प्रशस्त हो जायेगा।उन्होंने कहा कि बिना जेल का सिबिल कोर्ट नही बन सकता है।उन्होंने कहा कि सिविल कोर्ट हो जाने से लोगो को जिस कार्य के लिए गढ़वा जाना पड़ता था वह कार्य यही होने लगेगा इससे समय व पैसा दोनो बचेगा।इसका लाभ अनुमाण्डल की जनता को मिलेगा।इस क्षेत्र की भूमि की कीमतें बढ़ेगी,आय का स्त्रोत बढेगा।यहाँ रोजगार बढेगा,विकास होगा।उन्होंने कहा कि जेल का उदघाटन व सिविल कोर्ट का शिलान्यास लगभग एक साथ होगा।उन्होंने कहा कि नगर उंटारी को जिला बनवाना उनका सपना है लेकिन जिला बनने का जो शर्त है कि कम से कम दो अनुमण्डल होना चाहिए इसके लिए वे भवनाथपुर को अनुमण्डल बनाने की प्रक्रिया शुरू हो गई है।उन्होंने कहा कि बम्बा डैम के लिए लगभग 64 करोड़ का प्राक्कलन तैयार कराकर सरकार को दिया गया है यदि आचार संहिता नही लगी तो इसी सत्र में कार्य प्रारम्भ होगा।संसदीय बोर्ड के सदस्य भगत दयानन्द यादवने कहा कि विकास की गाड़ी चल चुकी है अब रुकने वाला नही है।उन्होंने कहा कि विरोधी 2019 के चुनाव की नही बल्कि अब 2029 के चुनाव की तैयारी करें।उन्होंने कहा कि विकास को रोकने वाले को मौक़ा नही मिलने वाला है।अनुमण्डल पदाधिकारी कमलेश्वर नारायण ने कहा कि विभागीय अधिकारियों व संवेदक से निर्धारित समय सीमा के अंदर गुणवत्तापूर्ण कार्य कराने को कहा।उन्होंने कहा कि जेल का कार्य पूरा होने के बाद ही सिविल कोर्ट खुल सकता है।समारोह को उपाध्यक्ष प्रो0 महमूद आलम,जीप सदस्या प्रियंका देवी,हरिशंकर चौबे,कबूतरी देवी,अंचलाधिकारी अरुणिमा एक्का ने भी संबोधित किया।समारोह के प्रारम्भ में मोर्चा के प्रखण्ड अध्यक्ष विभूति भूषण चौबे व सभी पंचायत अध्यक्षो ने 51 किलो फूल का माला पहनाकर विधायक श्री शाही का स्वागत किया।इसके बाद विधायक श्री शाही ने भूमि संरक्षण विभाग के जेई अनिल कुमार की उपस्थिति में किसानों के बीच पम्प सेट का वितरण किया।मौके पर नवजवान संघर्ष मोर्चा के प्रखण्ड अध्यक्ष विभूति भूषण चौबे,विधायक प्रतिनिधि अशोक सेठ,लाल मोहन प्रसाद यादव,विनय पांडेय,मुकेश शुक्ला, सरयू राम,मुनिप यादव,राकेश चौबे,मुखिया पंकज प्रताप देव्,विवेकानंद पांडेय,बीडीओ अमित कुमार,बीसीओ गजनफर अली खान,बीपीओ रविशंकर सिंह,अनुमंडलीय अस्पताल के उपाधीक्षक डॉ सुचित्रा कुमारी बिकी प्रताप देव दिनेश्वर प्रताप देव सहित बड़ी संख्या में मोर्चा के कार्यकर्ता व ग्रामीण उपस्थित थे।